תיקון סעיף 4 1.בפקודת התעבורה דיני מדינת ישראל , נוסח חדש 7, עמ' 173., בסעיף 4, בסופו יבוא "ובלבד שהשר יקבע שלא יינתן רישיון רכב אלא אם כן הותקנה ברכב שלגביו מבוקש הרישיון מערכת אלקטרונית של חיישנים המודדים את המרחק בין הרכב לבין עצמים סביבו, בעת נסיעה לאחור, ושל התרעת שמע, הניתנת לשמיעה גם מחוץ לרכב, בעת זיהוי של התקרבות לעצמים על ידי החיישנים".תחילה2.תחילתו של חוק זה שישה חודשים מיום פרסומו.
בתקופה האחרונה, מספר הנפגעים על ידי רכב שנסע לאחור, הולך וגדל, כאשר פעמים רבות מדובר בנפגעים שהם קשישים וילדים. על מנת להפחית את מספר הנפגעים בתאונות מסוג זה, ישנה חשיבות רבה בהתקנת מערכת אלקטרונית של חיישנים המודדים את המרחק בין הרכב לבין עצמים סביבו, בעת נסיעה לאחור, ושל התרעת שמע על התקרבות לעצמים כאמור, על מנת להתריע ולהזהיר הן את הנוהג ברכב והן את אלו העלולים להיפגע על ידי הרכב שיבצע נסיעה לאחור.
הצעות חוק דומות בעיקרן הונחו על שולחן הכנסת השמונה-עשרה על ידי חבר הכנסת אופיר פינס-פז (פ/272/18) ועל ידי חברי הכנסת אורי מקלב ומשה גפני (פ/2319/18).
בהתאם לסעיף 56 בתקנון לעבודת הממשלה - להתנגד להצעת חוק פקודת התעבורה (חובת התקנת חיישנים והתרעת שמע לנסיעה לאחור), התשע"א2011- של ח"כ רוברט טיבייב ואחרים (פ3048/)."